Plan, donc, que lo perdonen; aquerò qu'ei çò de mès uman, e que veigam toti era bondat des naui tribunaus; jo ne tansevolhe me n'auia sabut, mès diden que ja hè temps qu'existissen, e ager, quan me'n sabí, me demorè tant estonada que de seguit volí manar-vos a cridar; e dempús, se lo perdonen, que vingue a dinar aciu en casa, dirèctaments dès eth tribunau, que jo ja convidarè as mèns coneishudi, e brindaram pes naui tribunaus.